User:Pawan27P/sandbox

जीवन परिचय श्री शिरीष मधुकरराव चौधरी नाव - 	    शिरीष मधुकरराव चौधरी जन्म तारीख -   २३ मे  १९५९ शिक्षण	 - 	 एम.एस्सी. (कृषी) आजोबा	-	स्व. धनाजी नाना चौधरी (स्वातंत्र्य सेनानी व माजी आमदार) वडील	 -	    स्व. मधुकरराव धनाजी चौधरी (स्वातंत्र्य सेनानी तथा माजी अध्यक्ष विधानसभा, महाराष्ट्र राज्य) (२६ वर्षे विधानसभा सदस्य त्यापैकी २१ वर्षे मंत्री, ५ वर्षे विधानसभा अध्यक्ष) आई	 -	  स्व. प्रा. स्नेहलता मधुकरराव चौधरी (कवयित्री (कमलगंध, मधुगंध हे काव्य संग्रह) पत्नी	 - 	 डॉ. अरुणा शिरीष चौधरी (एम. डी. आयुर्वेद) (प्राचार्य, चैतन्य आयुर्वेद महाविद्यालय, साकेगाव- भुसावळ) अपत्ये	 -	 नेहा, यज्ञा, धनंजय पत्ता	 -	  'सरस्वती', मु.पो. खिरोदा, ता. रावेर, जी. जळगाव दूरध्वनी ०२५८४-२८४२३० जातीय वर्गवारी -  हिंदू लेवा पाटीदार व्यवसाय	 -     शेती, समाजकार्य

कौटुंबिक पार्श्वभूमी :- श्री शिरीष चौधरी यांना समाजसेवेचे बाळकडू जन्मात:च मिळालेले आहे. कारण समाजासाठी काम काण्याची एक समृद्ध परंपरा त्यांच्या कुटुंबाला आहे. महाराष्ट्राचे थोर स्वातंत्र्यसेनानी व देशभक्त धनाजीं नाना चौधरी हे त्यांचे आजोबा. ब्रिटिश सरकारच्या काळात ते पोलीस इन्स्पेक्टर पदावर होते. त्यांनी ब्रिटिशांच्या अत्याचारी साम्राज्याची गुलामगिरी लाथाडून हि नोकरी सोडली आणि महात्मा गांधींच्या नेतृत्वाखाली स्वातंत्र्य आंदोलनात सहभागी झाले. स्वातंत्र्य आंदोलनातील कांग्रेसचे एक निष्ठावान सैनिक म्हणून ते काम करीत होते. त्यांच्या कर्तृत्वाची पावती द्यावी या हेतूने महात्मा गांधींच्या आदेशावरून राष्ट्रीय कांग्रेसचे ग्रामीण भागातील पहिले अधिवेशन फ़ैजपूर येथे १९३६ मध्ये घेण्यात आले. त्याचे ते सरचिटणीस होते. आदिवासी विकासाच्या सर्वोदय योजनेचे काम करीत असताना समाजातील दुष्ट प्रवृत्तींनी त्यांची हत्या घडवून आणली. धनाजी नानांचे आदिवासी विकासाचे अपूर्ण काम पूर्णत्वाकडे नेताना त्यांचे पुत्र मधुकरराव चौधरी यांनी खुनाच्या धमक्या असताना त्या कामात स्वतःला झोकून दिले. त्यांच्या कार्याचा लौकिक सर्व महाराष्ट्रात पसरला व कांग्रेस पक्षाने त्यांना १९५७ सालच्या विधानसभा निवडणुकीसाठी मा. यशवंतरावजी चव्हाण यांच्या आग्रहावरून उमेदवारी दिली. ते निवडून येताच त्यांना मंत्रिमंडळात समाविष्ट करण्यात आले. १९५७ नंतर १९७९ पर्यंतच्या काळात त्यांची २१ वर्षे पाटबंधारे, महसूल, नगरविकास, आरोग्य, शिक्षण, बांधकाम, वन, युवक कल्याण, सांस्कृतिक कार्य, अर्थ व नियोजन अशा विविध विभागांचे मंत्रिपद भूषविले. १९९० ते १९९५ या काळात ते महाराष्ट्र विधानसभेचे अध्यक्ष होते. मंत्री व विधानसभा अध्यक्ष म्हणून त्यांनी केलेले कार्य महाराष्ट्राच्या जडणघडणीसाठी फार मोलाचे ठरले आहे. मधुकररावांनी राज्यात सामाजिक, शैक्षणिक व सांस्कृतिक क्षेत्रात काम करणाऱ्या २१ संस्थांची उभारणी केली. या संस्था आजही चांगल्या पद्धतीने काम करीत आहेत. महात्मा गांधींनी स्थापन केलेल्या राष्ट्रभाषा प्रचार समिती, वर्धा या संस्थेचे ते गेली ४० वर्षे अध्यक्ष होते. ते नवी दिल्लीच्या अखिल भारतीय हिंदी संस्था संघाचे अध्यक्ष होते. राष्ट्रभाषा हिंदीला विश्वभाषा म्हणून मान्यता मिळावी यासाठी त्यांनी अविरत प्रयत्न केले. व्यक्ती व कार्य समृद्ध सेवेचा वारसा लाभलेल्या शिरीष चौधरीनी कृषिशास्त्रात एम. एस्सी. करून नोकरी न करता ते गेल्या २३ वर्षांपासून सातपुडा पर्वतातील आदिवासींच्या विकासासाठी काम करीत आहेत. अनेक संस्थांचे ते अध्यक्ष, उपाध्यक्ष व सचिव आहेत. आदिवासींसाठी शिक्षण, कृषी, आरोग्य अशा अनेक क्षेत्रात ते कार्यरत आहेत. त्यांच्या जीवन परिचयातील ठळक बाबी पुढीलप्रमाणे - संस्था कार्य :- सातपुडा विकास मंडळ, पाल स्थापना १३/०७/१९५३ या संस्थेत सहसचिव म्हणून १९८५ मध्ये शिरीष चौधरी यांनी कार्याला सुरुवात केली. नंतर त्यांचे वरिष्ठ मार्गदर्शक जमनालाल बजाज पारितोषिक विजेते स्व. सुनीतभाई बोंडे यांच्या निधनानंतर ते संस्थेचे सचिव झाले आणि त्यांनी सुनीतभाईंचे कार्य पुढे चालू ठेवले. २०१० पासून त्यांनी संस्थेच्या अध्यक्षपदाची धुरा सांभाळली आहे. कृषी विभाग :- त्यांनी त्यांच्या कार्यकाळात जैव तंत्रज्ञानावर भर दिला. आळिंबी उत्पादन, गांडूळखत प्रकल्प, जैविक खाते, औषधी वनस्पती लागवड आदींद्वारे  ते या क्षेत्रात कार्य करीत आहेत. कृषी विज्ञान केंद्र आहे, जिथे परिसरातील शेतकऱ्यांना नियमितपणे मार्गदर्शन मिळत असते. शैक्षणिक विभाग :- दुर्गम आदिवासी भगत शिक्षणाचे दालन सुरु केले. त्यासाठी मोहमंडली, पिंपरी या आश्रमशाळा तर लोहारा, मोहमंडली, जामन्या, पिंपरी येथे माध्यमिक आश्रमशाळा आणि मोहाडी जि. औरंगाबाद येथे जुनिअर व सिनिअर कॉलेज, कृषी विद्यालय त्यांच्या कार्यकाळात सुरु झाले. आज संस्थेच्या एकूण ६ आश्रमशाळा, ५ माध्यमिक विद्यालये, २ कनिष्ठ महाविद्यालये, १ कृषी विद्यालय आहे. इतर कार्य :- १. सुनीतभाई बोंडे आदिवासी सह. उपसा जलसिंचन योजना पाल पूर्ण करून कार्यान्वित केली. २. मध्यप्रदेशातील दुर्गम भागात आदिवासी CASA च्या सहकार्याने राबवित आहेत. तसेच जलसंधारण व कृषी विकास कार्य करीत आहेत. ३. जैव विविधतेचा युनायटेड नेशन्स डेव्हलपमेंट प्रकल्प राबविला. ४. जलस्वराज्य प्रकल्प यशस्वीपणे राबविला. ५. परिसरातील धरणांवर मायक्रोहायड्रल प्रोजेकट आणि आदिवासी भागात एनर्जी पार्कसाठी प्रयत्न केलेत, मात्र दुर्दैवाने शासकीय पातळीवरून     योग्य ती कार्यवाही न झाल्याने ते पूर्णत्वास येऊ शकले नाही. त्यासाठी अजूनही प्रयत्नशील आहे. शाखा:- - कृषी प्रबोधन केंद्र पाल १९७० - कृषी विज्ञान केंद्र पाल, १९८४ - ली. ना. पाटील, आश्रमशाळा पाल, १९५४ - आश्रमशाळा जामन्या ता. यावल, १९७० - माध्यमिक आश्रमशाळा लोहार, १९९२ - आश्रमशाळा मोहमंडली ता रावेर - वसंतराव नाईक आश्रमशाळा अभोडा, १९९० - धनाजी नाना आश्रमशाळा, गौरखेडा, १९९० - आश्रमशाळा मंगरूळ (पिंपरी) - द. न. वांद्रेकर मध्य. आश्रमशाळा, पाल, १९६९ - ज्युनिअर कॉलेज, पाल - किमान कौशल्य विभाग, पाल - गुरुकुल माध्यमिक विद्यालय, पाल - कला, विज्ञान महाविद्यालय, पाल - ज्युनिअर कॉलेज, मोहाडी, जि. औरंगाबाद - कृषी विद्यालय, मोहाडी, जि. औरंगाबाद जनता शिक्षण मंडळ स्थापन ३-१०-१९३८ ग्रामीण शिक्षणाची एक दर्जेदार चळवळ म्हणून मान्यता प्राप्त संस्था. १९३८ पासून कार्यरत आहे. स्वतंत्र भारतात शिक्षणाचा प्रसार होऊन देश बळकट व्हावा या दृष्टीने स्थापना करण्यात आलेली संस्था, उत्कृष्ट शिक्षक तयार करण्यासाठी कटिबद्ध. स्वातंत्र्यपूर्व काळात स्थापन झालेल्या या संस्थचे खान्देशात आदर्शवत कार्य आहे. या संस्थेचे ते आता अध्यक्ष आहेत. त्यांच्या दूरदर्शीपणामुळे संस्थेने समाजोपयोगी विविध प्रकल्प राबविलेत. जीवनदर्शनी :- स्वातंत्र्य संग्रामाची व स्व. धनाजी नाना चौधरी यांच्या कार्याची ओळख करून देणाऱ्या जीवनदर्शनीची उभारणी केली. ज्ञानसंवर्धिनी :- विविध संस्थांमध्ये कार्यरत असणाऱ्या कर्मचाऱ्यांसाठी व परिसरातील नागरिकांसाठी या उपक्रमाद्वारे नियमितपणे                       तज्ज्ञांची व्याख्याने आयोजित केले जातात. ग्रामस्वराज्य भवन :- महात्मा गांधींची ग्राम स्वराज्याची कल्पना यशस्वीपणे कशी राबवू शकतो यासाठी हि संस्था प्रयत्न करते. प्रशिक्षण, संशोधन व विकास अशा तीन स्तरावर या संस्थेचे कार्य सुरु आहे. संस्था विकास :- त्यांच्या नेतृत्वात संस्थेने कात टाकली. संबंध उत्तर महाराष्ट्रात नसेल अशी अत्याधुनिक इमारतींची शाळेसाठी                        उभारणी केली. ग्रामीण शिक्षणाची एक दर्जेदार चळवळ म्हणून संस्थेची ओळख समाजात आहे. शाखा :- - अध्यापक विद्यालय (डी. एड. कॉलेज) स्थापना १९५० - धनाजी नाना विद्यालय, स्थापना १९६० - पंचायत राज प्रशिक्षण केंद्र स्थापना १९६२ - सप्तपुट ललित कला भवन स्थापना १९६५ - साने गुरुजी विद्या प्रबोधिनी (बी. एड.) कॉलेज स्थापना १९७० - ना. गो. पाटील माध्यमिक विद्यालय उदळी स्थापना १९८९ - उत्तुंग भारत बालक मंदिर खिरोदा २००८ - उत्तुंग भारत प्राथमिक विद्या मंदिर, खिरोदा २०१० धनाजी नाना चौधरी विद्याप्रबोधिनी जळगाव:- या संस्थेत कार्य करताना कला विज्ञान महाविद्यालय, मॅनेजमेंट इन्स्टिटयूट, समाजकार्य महाविद्यालयाची उभारणी केली. लवकरच संस्थेची नवीन जागेत भव्य इमारत बांधणीला सुरुवात होत आहे. या संस्थेद्वारा संचालित समाजकार्य महाविद्यालयातून विविध प्रकारचे समाजोपयोगी प्रकल्प राबविले जातात. यात जलस्वराज्य प्रकल्पातील या महाविद्यालयाच्या सहभागाबद्दल अनेकांनी कौतुक केले आहे. शाखा :- - कला, वाणिज्य व विज्ञान महाविद्यालय, जळगाव - चेतन काम्पुटर मॅनेजमेंट अँड रिसर्च इन्स्टिटयूट - समाजकार्य महाविद्यालय

चेतना शिक्षण संस्था, वांद्रे (मुंबई) स्थापना १९७१ वाणिज्य व व्यवस्थापन शाखेतील उपयोजित अभ्यासक्रम चालवून वाणिज्य शाखेत अनुभवाधिष्ठित करण्यासाठी या संस्थेची स्थापना. भारतातील पहिल्या पन्नास उत्कृष्ट व्यवस्थापन शिक्षण देणाऱ्या संस्थांपैकी एक. श्री शिरीष चौधरी या संस्थेत सचिव म्हणून कार्यरत आहेत. त्यांनी त्यांच्या कार्यकाळात अनेक नवनवीन कोर्सेस विद्यार्थ्यांसाठी सुरु केलेत. संस्थेच्या ९ मजली इमारतींसह संस्थेचा चेहरा - मोहरा त्यांच्या कार्यकाळात बदलला. आज मुंबईतील एक अग्रगण्य शिक्षण संस्था म्हणून 'चेतना'चा नावलौकिक आहे. नॅक समितीनेही 'अ' दर्जा प्रदान केला आहे. शाखा :- - कुसुमताई चौधरी कला महाविद्यालय, वांद्रे पूर्व, मुंबई. - आर. के. खंडेलवाल मॅनेजमेंट इन्स्टिटयूट ,वांद्रे पूर्व, मुंबई. - सेना इन्स्टिटयूट ऑफ मॅनेजमेंट, वांद्रे पूर्व, मुंबई. - युवा चेतना - कॉमर्स कॉलेज, वांद्रे पूर्व, मुंबई. पूर्व खान्देश कुष्ठसेवा मंडळ स्थापना १९५६ कुष्ठरोगाचे प्रमाण त्या काळात अधिक होते, त्यासाठी उपाययोजना करून समाजातील कुष्ठरोग नाहीसा व्हावा ह्या हेतूने या मंडळाची स्थापना मधुकरराव चौधरी यांनी केली. कालांतराने शासकीय योजना, प्रभावी औषधें व समाज जागृती यामुळे कुष्ठरोगाचे प्रमाण नगण्य झाले. पुढे आरोग्यसेवा चालू राहावी यासाठी 'चैतन्य आयुर्वेद महाविद्यालय' सुरु करण्यात आले. संस्थेद्वारा साकेगाव - भुसावळ येथे आयुर्वेद महाविद्यालय चालविले जाते. महाराष्ट्रातील अग्रगण्य आयुर्वेद महाविद्यालय म्हणून याचा नावलौकिक आहे. या महाविद्यालयाच्या सर्वांगीण विकासासाठी व प्रगतीसाठी शिरीष चौधरी नेहमी दक्ष असतात. या शिवाय संस्थेद्वारा भुसावळ शहरात चालविले जाणारे चैतन्य आयुर्वेद रुग्णालयात गरजू रुग्णांवर नाममात्र दारात उपचार केले जातात.

तापी परिसर विद्या मंडळ, फ़ैजपूर स्थापना १९६० फैजपूर कांग्रेस अधिवेशनाचे जिवंत स्मारक. ग्रामीण भागात उच्च शिक्षणाच्या सुविधा उपलब्ध करून देणारी संस्था. श्री शिरीष चौधरी या संस्थेचे अध्यक्ष आहेत. या संस्थेद्वारा संचालित धनाजी नाना महाविद्यालय हे खान्देशातील अग्रगण्य महाविद्यालय म्हणून ओळखले जाते. शिरीष दादांच्या दूरदर्शी धोरणामुळेच संस्थेत औषध निर्माण शास्त्रातील पदव्युत्तर अभ्यासक्रमास सुरुवात झाली आहे. शाखा :- - धनाजी नाना महाविद्यालय - लोकसेवक मधुकरराव चौधरी कॉलेज ऑफ फार्मसी, फैजपूर - इन्स्टिटयूट ऑफ फार्मसी, फैजपूर - महिला शिक्षणशास्त्र महाविद्यालय, फैजपूर - अध्यापक विद्यालय, फैजपूर - दामोदर नाना क्षमता विकास प्रबोधिनी फैजपूर इतर संस्था उभारणी :- - ग्रामीण भागासाठी कुसुमताई महिला पतसंस्था व धनंजयु पतसंस्थेची खिरोदा येथे उभारणी. - जळगाव येथे प्रज्ञावर्धिनी या शिक्षणसंस्थेमार्फत नवनवीन प्रकल्पांची योजना. - बहिणाबाई शिक्षण मंडळ, फैजपूरची निर्मिती करून अत्यंत सुसज्ज व भव्य अशा इमारतीत माध्यमिक शाळा आहे.

सामाजिक व राजकीय कार्य :- मधुकर सहकारी साखर कारखाना - संचालक म्हणून ५ वर्षे सक्रिय कार्य, कारखान्याच्या वाढीसाठी व उन्नतीसाठी प्रयत्न. उत्तर महाराष्ट्र विद्यापीठ - विद्यापीठ व्यवस्थापन परिषदेचे सदस्य म्हणून ५ वर्षे कार्य केले. विद्यापीठात नवनवीन अभ्यासक्रम सुरु करण्यात सक्रिय योगदान. तसेच विद्यार्थी कल्याणासाठी यशस्वी प्रयत्न. फैजपूर काँग्रेस सुवर्ण महोत्सव (१९८६-८७) - फैजपूर ते महाड सायकल यात्रेचे यशस्वी आयोजन, परिसंवाद व अन्य कार्यक्रमात सहभाग. ऑगस्ट क्रांती सुवर्ण महोत्सव (१९९२-९३) - ग्रामविकासावरील राज्यस्तरीय भव्य परिसंवादाचे फैजपूर येथील आयोजन, प्रदर्शन तसेच शेतकरी व कामगार मेळावा. पर्यटन विकास महामंडळ (१९९०-९५) - राज्य पर्यटन विकास महामंडळाचे सल्लागार म्हणून कार्य. तृतीय विश्व हिंदी संमेलन नवी दिल्ली - १९८३ मध्ये नवी दिल्ली येथे आयोजित केलेल्या तृतीय विश्व हिंदी संमेलनाच्या आयोजनात सक्रिय सहभाग. २००८ च्या न्यूयॉर्क येथील आठव्या विश्वहिन्दी संमेलनात सहभाग. राष्ट्रभाषा प्रचार समिती हीरक महोत्सव, कोलकाता - १९८७ मध्ये कोलकाता येथे आयोजित केलेल्या राष्ट्रभाषा समितीच्या हीरक महोत्सवाचे यशस्वी आयोजन. पक्षकार्य - - काँग्रेसचा विचार समाजात रुजविण्यासाठी अखंड मेहनत. - पाल येथे काँग्रेसच्या शिबिराचे आयोजन (१९९४) - १९९०, १९९५, १९९६, २००४ या लोकसभा व विधानसभा निवडणुकांत तसेच २००७ (लोकसभा पोटनिवडणूक), २००८ मधील जिल्हा बँक    निवडणुकीत सक्रिय प्रचारकार्य. - पक्ष संघटनेत जिल्हा स्तरावर तसेच प्रदेश स्तरावरील विविध पदांवर यशस्वी कार्य. - सध्या सरचिटणीस, महाराष्ट्र प्रदेश काँग्रेस कमिटी, मुंबई या पदावर कार्यरत आहेत. - सध्या सदस्य, अखिल भारतीय काँग्रेस कमिटी, नवी दिल्ली पदावर कार्यरत आहेत.

संस्थात्मक जीवन - अध्यक्ष : - जनता शिक्षण मंडळ खिरोदा ता रावेर - सातपुडा विकास मंडळ, पाल, ता रावेर - तापी परिसर विद्या मंडळ, फैजपूर, ता यावल. - धनाजी नाना चौधरी विद्या प्रबोधिनी, जळगाव - बहिणाबाई शिक्षण प्रसारक मंडळ, फैजपूर. सचिव : -  पूर्व खांदेश कुष्ठसेवा मंडळ, भुसावळ. - चेतना शिक्षण संस्था, वांद्रे (पूर्व), मुंबई.

विधानसभा सदस्य (रावेर मतदारसंघ) : २००९ च्या विधानसभा निवडणुकीत ऐनवेळी काँग्रेसने उमेदवारी नाकारल्याने लोकांनी त्यांना बळजबरीने अपेक्षा म्हणून निवडणुकीस उभे केले व ते २२ हजार मतांच्या मताधिक्याने विजयी झाले. आमदार म्हणून त्यांनी मतदार संघाच्या विकासाला गती दिली आहे. संतुलित व न्यायय विकासासाठी ते सतत प्रयत्नशील आहेत. रस्ते, वीज, सिंचन, क्रीडा, प्रशासकीय इमारती, शिक्षण या क्षेत्रातील कामांना त्यांनी प्राधान्य देऊन चालना दिली आहे. विधासभेत वेळोवेळी सार्वजनिक हिताचे, समाजाला न्याय देणारे प्रश्न लावून धरले, पाठपुरावा केला.

फैजपूर काँग्रेस अमृतमहोत्सव :- फैजपूर येथे १९३६ मध्ये झालेल्या काँग्रेसच्या प्रथम ग्रामीण अधिवेशनाचा अमृत महोत्सव २७ डिसेंबर २०१० पासून प्रारंभ झाला. २७ डिसेंबर रोजी जळगाव जिल्ह्यातील १०० हुन अधिक शाळांतील १५००० विद्यार्थ्यांनी एक आवाजात अनेक राष्ट्रभक्तीपर गीते व प्रार्थना सादर केल्या. शिरीष चौधरी यांनी त्यासाठी त्या गाण्यांचे स्वतंत्र ध्वनिमुद्रण करून घेऊन त्याची सीडी शाळाशाळांत वितरित केली, शिक्षकांचे प्रशिक्षण आयोजित केले. हा कार्यक्रम अतिशय उत्साहाने व आनंदाने पार पडला. तसेच मा. पृथ्वीराजजी चव्हाण (मुख्यमंत्री), मा. माणिकरावजी ठाकरे, ना. राधाकृष्ण विखे पाटील, ना. हर्षवर्धन पाटील, ना. सतेज पाटील, ना. पद्माकर वळवी यांच्या उपस्थितीत शेतकरी - कार्यकर्ता मेळावा घेतला व स्वातंत्र्य सैनिकांचा सन्मान केला. हिरवा सातपुडा :- सातपुडा पर्वताला पूर्वीचे वृक्षाच्छादन प्राप्त व्हावे यासाठी शिरीषदादांनी त्यांच्या ५१ व्य वाढदिवसाच्या दिवशी आपले सहकारी कार्यकर्ते, मित्र परिवार, गावागावातील लोकांना सोबत घेऊन वृक्षारोपणासाठी २५००० खड्डे खोदले व त्यात १६ जून २०१० रोजी वृक्षारोपण केले. शासकीय यंत्रणांना प्रोत्साहित करून बोडख्या पर्वतरांगांवर कार खोदाईचे काम रोजगार हमी योजनेमार्फत हाती घेतले आहे. त्यात दरवर्षी पावसाळ्यात वृक्षारोपण करण्यात येणार आहे.

सदस्य :- - विधानसभा मंडळ अनुउपस्थिती समिती सदस्य. - नियामक मंडळ सदस्य, महाराष्ट्र राज्य आरोग्य विज्ञान विद्यापीठ, नाशिक.

परदेशांना भेटी - इस्त्राईल, नेदरलँड, जर्मनी, फ्रान्स, ऑस्ट्रिया, इंग्लंड, अमेरिका, ग्रीस, स्वित्झर्लंड इत्यादी.

प्रशिक्षण :- - १९९३ - इस्त्राईल येथील गोल्डा मायर संस्थेत तीन महिन्यांचे कृषीविषयक प्रशिक्षण. - नेदरलँड मधील आंतररराष्ट्रीय भूमिसुधार संस्था (आय.एल.आर. टी.) वोगे निंगन मध्ये एक महिन्याचे प्रशिक्षण पूर्ण केले. पुरस्कार :- शिरीष चौधरी यांच्या कार्याची दखल घेऊन त्यांना अखिल भारतीय स्तरावरील माधवराव शिंदे पुरस्काराने सन्मानित करण्यात आले आहे.

मिशन :- - सुसंस्कृत व विकसित समाजासाठी प्रयत्नशील राहणे. - जळगाव जिल्ह्यात भव्य एनर्जी पार्क व मायक्रोहाड्रल प्रोजेक्ट उभारण्याची जिद्द. - जिल्ह्यातील फ्लड कॅनाल प्रोजेक्ट लवकरात लवकर पूर्णत्वास नेण्यासाठी कटिबद्ध. - रोजगार निर्मितीसाठी युवकांना कौशल्यपूर्ण शिक्षणासह प्रशिक्षण देण्याचा निर्धार. - कृषी पूरक व्यवसायावर भर देऊन ग्रामीण भागातील युवकांसाठी रोजगार निर्मितीसाठी प्रयत्न करणार. - मिळालेला समाजसेवेचा वारसा अधिक समृद्ध करण्यासाठी प्रयत्नशील. - जागतिक स्तरावरील बदलांची दाखल घेऊन भविष्यात भव्य जैव तंत्रज्ञान पार्क साठी प्रयत्न करणार, जेणेकरून परिसरातील शेतकऱ्यांना तिथे  मार्गदर्शन मिळणार. --०००--